এই সুপার শপে অনলাইনে পণ্য ক্রয়ের ব্যবস্থা রয়েছে। ঢাকায় অবস্থানরত ক্রেতারা অনলাইনে পণ্য ক্রয়ের সুবিধা পেয়ে থাকে। অর্ডারকৃত পণ্য ২৪ ঘণ্টার মধ্যে ক্রেতার কাছে পৌঁছে দেওয়া হয়। এ জন্য দূরত্ব অনুযায়ী ডেলিভারি চার্জ প্রদান করতে হয়। সাধারণত প্রতিদিন সকাল ১০টা থেকে দুপুর ১টা এবং বিকাল ৫টা থেকে রাত ৮টা পর্যন্ত হোম ডেলিভারি সার্ভিস প্রদান করা হয়। আগোরা বিডির যেকোনো শাখা থেকে ক্রয়কৃত পণ্য ত্রুটিজনিত কারণে ফেরত দেওয়ার ব্যবস্থা রয়েছে। এক্ষেত্রে ক্রয়কৃত পণ্যের রসিদসহ ক্রয়-পরবর্তী ৭২ ঘণ্টার মধ্যে নির্ধারিত শাখায় যোগাযোগ করতে হয়। তবে পূর্বে অনলাইনে ক্রয়কৃত কোনো পণ্য পরবর্তী সময়ে হোম ডেলিভারি কাজে নিয়োজিত ব্যক্তির কাছে ফেরত দেওয়ার কোনো ব্যবস্থা নেই। এজন্য ক্রেতাকে ক্রয়কৃত পণ্যের রসিদসহ নিকটবর্তী যেকোনো শাখায় ৭২ ঘণ্টার মধ্যে যোগাযোগ করতে হয়।